ზაფხულის ოლიმპიური თამაშები 2012

2012 წლის ზაფხულის ოლიმპიური თამაშები, ოფიციალურად XXX ოლიმპიური თამაშები — საერთაშორისო სპორტული ღონისძიება, რომელიც გაიმართა 2012 წლის 27 ივლისიდან 12 აგვისტომდე დიდი ბრიტანეთის დედაქალაქ ლონდონში. სპორტის 26 სახეობის 302 შეჯიბრში 10,500 სპორტსმენმა მიიღო მონაწილეობა.

 განვითარება და მომზადება 

 გახსნის ცერემონია 

ოლიმპიური თამაშების გახსნის ცერემონია გაიმართა 27 ივლისს და ეწოდა „საოცარი კუნძულები“ შოუს სამხატვრო ხელმძღვანელი იყო დენი ბოილი. მუსიკალური რეჟისურის ავტორები იყვნენ რიკ სმითი და კარლ ჰაიდი, ჯგუფიდან Underworld.

თამაშები ოფიციალურად გაიხსნა ელისაბედ II-ს მიერ, რომელსაც პრინცი ფილიპე, ედინბურგის ჰერცოგი ახლდა. ნაჩვენები იქნა მოკლე კომედიური ვიდეორგოლი დენიელ კრეიგის მონაწილეობით, რომელშიც იგი ჯეიმზ ბონდის პერსონაჟს განასახიერებდა და დედოფალს ბუკინგემის დარბაზიდან ოლიმპიურ სტადიონამდე აცილებდა.

საღამოს მსვლელობისას გამოვიდნენ სოლო-შემსრულებლები და ჯგუფები, რომელთა შორის იყვნენ ფრენკ ტერნერი, მაიკ ოლდფილდი, ლონდონის სიმფონიური ორკესტრი (როუენ ატკინსონის მონაწილეობით), დიზი რასკალი, Arctic Monkeys და სერ პოლ მაკ-კარტნი, რომელმაც ცერემონიის დასასრულს შეასრულა „Hey Jude“ .

BARB-ს ოფიციალური შეფასების მიხედვით, ცერემონიას თვალს ადევნებდა 24.24 მილიონი მაყურებელი. ბრიტანეთის ტელევიზიის ისტორიაში 1996 წლიდან ასეთ რეკორდს ადგილი არ ჰქონია.

 დახურვის ცერემონია 

2012 წლის ზაფხულის ოლიმპიური თამაშების დახურვის ცერემონია გაიმართა 2012 წლის 12 აგვისტოს. მის ფარგლებში ბორის ჯონსონის, ლონდონის მერის მიერ რიო-დე-ჟანეიროს, 2016 წლის ზაფხულის ოლიმპიური თამაშების მასპინძელი ქალაქის მერს, ედუარდო პაესს გადაეცა ოლიმპიური დროშა.

 მონაწილე ქვეყნები 

 კალენდარი 
ბოლო ოფიციალური გრაფიკი გამოქვეყნდა 2011 წლის 15 თებერვალს. 

 რესურსები ინტერნეტში 


 სქოლიო 

კატეგორია:ზაფხულის ოლიმპიური თამაშები
კატეგორია:ზაფხულის ოლიმპიური თამაშები 2012